1991-1993 წლების მასობრივი რეპრესიები - ვიკიპედია

# 1991-1993 წლების მასობრივი რეპრესიები

### ვიკიპედიიდან

ყურადღება: ეს სტატია შეიცავს ფრაგმენტებს, რომლებიც არ იცავს მიუკერძოებლობის პრინციპს. გაითვალისწინეთ ეს ფაქტი მასში გადმოცემული შინაარსის გაცნობისას. თუ გაქვთ ინფორმაცია ამ თემის შესახებ, შეეცადეთ უფრო ობიექტური გახადოთ სტატია.
ამ სტატიას სჭირდება ვიკიფიკაცია.
გთხოვთ გააუმჯობესოთ იგი სტილის სახელმძღვანელოს მიხედვით.
ამოიღეთ ეს თარგი სტატიის გამართვის შემდეგ.

პრეზიდენტმა ბუშმა თბილისში ვიზიტის დროს, მის საჯარო გამოსვლაზე წლის 10 მაისს საქართველოში სახელმწიფო გადატრიალების შედეგად დამყარებულ რეჟიმს „რეპრესიული“ უწოდა.

President Addresses and Thanks Citizens in Tbilisi, Georgia

Freedom Square, Tbilisi, Georgia, 1:27 P.M. (Local)

PRESIDENT BUSH: "In this global struggle for liberty, our duties begin at home. While peaceful revolutions can bring down repressive regimes, the real changes and the real challenge is to build up free institutions in their place. This is difficult work, and you are undertaking it with dignity and determination."

#### [რედაქტირება] რეპრესიები პუტჩის მიმდინარეობისას

1991-1992 წლების მიჯნაზე განხორციელებული ანტიქართული, ანტიეროვნული შეიარაღებული გადატრიალების პროცესში თბილისსა და საქართველოს სხვა ქალაქებში ყოველდღიურად მიმდინარეობდა ეროვნული ხელისუფლების მომხრეთა მასობრივი, მრავალათასიანი მიტინგები და მსვლელობები რომელიც არაერთხელ დაარბიეს და საჯაროდ დახვრიტეს პუტჩისტებმა.

- საპროტესტო მიტინგს ცეცხლი გაუხსნეს 1991 წლის 1 იანვარს (ვიდეო)
- 1992 წლის 3 იანვარს დახვრიტეს ეროვნული ხელისუფლების მასობრივი მიტინგი მეტრო დიდუბესთან როდესაც მოკლეს 5 და დაჭრეს 29 ადამიანი (ვიდეო)

#### [რედაქტირება] რეპრესიები პუტჩის შემდგომ

ლეგიტიმური, ეროვნული ხელისუფლებისა და პრეზიდენტ ზვიად გამსახურდიას დევნილობაში წასვლის შემდგომ ფართოდ გაიშალა გადატრიალების შემდეგ შექმნილი არალეგიტიმური სახელმწიფო ორგანოების „სამხედრო საბჭოსა“ და „სახელმწიფო საბჭოს“ წინააღმდეგ საერთო-სახალხო წინააღმდეგობის მოძრაობა.

დაწყებული პრეზიდენტ ზ.გამსახურდიას დევნილობაში წასვლის შემდგომი დღიდან 1992 წლის 7 იანვრიდან თბილისსა და საქართველოს მრავალ ქალაქში დარბევებისა და დახვრეტების მიუხედავად ყოველდღიურად ხდებოდა მასობრივი, მრავალათასიანი მშვიდობიანი, შეუიარაღებელი საპროტესტო მანიფესტაციები. მაგალითად, აფხაზეთის დედაქალაქ სუხუმში მასობრივი საპროტესტო აქცია განუწყვეტლივ მიმდინარეობდა 1992 წლის 7 იანვრიდან შევარდნაძის ძალაუფლების მიერ აფხაზეთში ომის გაჩაღებამდე.

განსაკუთრებული მასშტაბების საპროტესტო მშვიდობიანი აქციები გაიმართა თბილისში:

- სახელმწიფო კანცელარიასთან 1992 წლის 30 იანვარს რომელშიც ათეულობით ათასი თბილისელი იღებდა მონაწილეობას (ვიდეო)
- 1992 წლის 1 თებერვალ გაიმართა „ასი ათასი თბილისელის“ საპროტესტო აქცია რომელშიც სხვადასხვა მონაცემებით ასი ათასიდან ორას ათასამდე მოქალაქე იღებდა მონაწილეობას (ვიდეო)

კრიმინალურმა ხელისუფლებამ - „მხედრიონმა“ და კიტოვანის „გვარდიამ“ არაერთხელ მიმართა საპროტესტო აქციების სასტიკ დარბევასა და მასობრივ, საჯარო დახრეტებს:

- 1992 წლის 7 იანვარს დახვრიტეს ეროვნული ხელისუფლების მასობრივი მსვლელობა საბურთალოს ქუჩაზე როდესაც მოკლეს 3 და დაჭრეს ათობით ადამიანი (ვიდეო)
- 1992 წლის 17 იანვარს საპროტესტო აქციას გაუხსნეს ცეცხლი ავტომატებიდან (ვიდეო)
- 1992 წლის 26 იანვარს დაჭრილი იქნა რამდენიმე მომიტინგე(ვიდეო)
- განსაკუთრებული სისასტიკით იქნა დახვრეტილი საპროტესტო მსვლელობა 1992 წლის 2 თებერვალს როდესაც საერთაშორისო სამართალდამცავი ორგანიზაციების ცნოებით მოკლული იქნა 23 და დაჭრილი 183 მოქალაქე (ვიდეო)

მასობრივი რეპრესიები შეეხო კანონიერი ხელისუფლების იმ მომხრეებსაც, რომლებიც არ იღებდნენ მონაწილეობას მასობრივ საპროტესტო აქციებში - მრავალი მათგანი დააპატიმრეს, აწამეს, დაითხოვეს სამსახურიდან პოლიტიკური მოტივებით.

1992 წლის 2 თებერვლის მასობრივი დახვრეტების შემდგომ თბილისში საპროტესტო აქციების ჩატარება შეუძლებელი შეიქნა და ამიტომ საპროტესტო მოძრაობის ცენტრმა დასავლეთ საქართველოსა და განსაკუთრებით სამეგრელო-აფხაზეთში გადაინაცვლა. ამის საპასუხოდ პუტჩისტებმა დაიწყეს მასობრივი სადამსჯელო ოპერაციები სამეგრელოში რომელთა დროს მოკლეს და აწამეს ასობით ადამიანი, გაძარცვეს ათასობით ოჯახი.

- „მხედრიონის“ პირველი შეჭრა სამეგრელოში - 1992 წლის იანვარი - ვიდეო
- „მხედრიონის“ მეორე შეჭრა სამეგრელოში - 1992 წლის თებერვალი - ვიდეო
- „მხედრიონის“ მხეცობა სამეგრელოში - ფინეთის ტელევიზიის ვიდეო

#### [რედაქტირება] განსაკუთრებული სასასტიკის მაგალითები

ანტიქართული ძალების, საკუთრივ „მხედრიონის“ მიერ ჩადენილი განსაკუთრებული სასასტიკის მაგალითებია:

- მხატვარ ვახტანგ ნოდიას წამებით მოკვლა, როდესაც მას ჯერ მარჯვენა მოაჭრეს იმის გამო, რომ მან ზვიად გამსახურდიას სურათი დახატა.
- მერაბ ქარდავას მკვლელობა 1992 წელს - ზვიად გამსახურდიასადმი მიძღვნილი ლექსის გამო. აწამეს განსაკუთრებული სისასტიკით.

#### [რედაქტირება] განსაკუთრებული გარემოება

1991-1993 წლების მასობრივი რეპრესიები და განსაკუთრებით მასობრივი, შეუიარაღებელი, მშვიდობიანი საპროტესტო აქციების დახვრეტები ყოველთვის მიმდინარეობდა დაუმალავად, შეუფარავად დასავლეთის არაერთი ტელევიზიის ჟურნალისტების ვიდეოკამერების წინ და ამდენად შესანიშნავად არის დოკუმენტირებული. ამ შეუფარავი და საჯარო სისასტიკის მიზანი იყო ტოტალური ტერორის ატმოსფეროს დამკვიდრება საქართველოში და ეროვნული ძალების ტერორით დათრგუნვა.

#### [რედაქტირება] წყაროები ვებში

- საითი „სიმართლე“
- მასობრივი რეპრესიების დროს მოკლულთა სიები და ფოტოები
- 2 თებერვალი 1992 წელი. ქართველთა დახვრეტას გელა ლანჩავა ხელმძღვანელობდა. გაზეთი „ასავალ-დასავალი“, 2006, No 5
- ზვიად გამსახურდიას პორტრეტის შექმნისათვის მხატვარ ვახტანგ ნოდიას მკლავი მოაჭრეს. გაზეთი „ასავალ-დასავალი“, 2006, No 6

#### [რედაქტირება] დაკავშირებული თემები

- ანტიეროვნული ძალები
- ნომენკლატურის რევანში
- პარამილიტარული ანტიეროვნული ორგანიზაცია "მხედრიონი"
- კრიმინალური ინტელიგენცია
- ზურაბიშვილი, სალომე
- ხაინდრავა, გიორგი
- იოსელიანი, ოთარ
- ზურაბიშვილი, სალომე

--ბპგ 21:19, 24 აპრილი 2006 (UTC)

Retrieved from "http://ka.wikipedia.org../../../1/9/9/1991-1993_%E1%83%AC%E1%83%9A%E1%83%94%E1%83%91%E1%83%98%E1%83%A1_%E1%83%9B%E1%83%90%E1%83%A1%E1%83%9D%E1%83%91%E1%83%A0%E1%83%98%E1%83%95%E1%83%98_%E1%83%A0%E1%83%94%E1%83%9E%E1%83%A0%E1%83%94%E1%83%A1%E1%83%98%E1%83%94%E1%83%91%E1%83%98.html"

კატეგორიები: მიკერძოებული სტატიები | გასაენციკლოპედიურებელი სტატიები | საქართველოს პოლიტიკა | ეროვნული მოძრაობა | ეროვნულ-განმათავისუფლებელი მოძრაობა

##### Views

- სტატია
- განხილვა
- მიმდინარე შესწორება

##### მონაწილეობა

- შესავალი
- ინფორმაცია
- დახმარება
- ფორუმი
- შეწირულობები

##### ძიება